‘ગોવા ક્રોનિકલ’ના સંપાદક સાવિયો રોડ્રિગ્ઝ એ ગોવાના રામનાથ દેવસ્થાનમાં ચાલી રહેલા છઠ્ઠા અખિલ ભારતીય હિન્દુ અધિવેશનમાં હિન્દુ રાષ્ટ્રની સખત તરફેણ કરતાં કહ્યું હતું કે, હું હિન્દુસ્તાની છું અને મને તેનું અભિમાન છે. હું ઈસાઈ થઈને પણ હિન્દુ રાષ્ટ્રની માંગણી કરનારા આ અધિવેશનમાં ભાગ લેવા આવ્યો છું. કારણ કે હિન્દુ ધર્મ તમામ પંથોમાં સર્વશ્રેષ્ઠ છે, હિન્દુ રાષ્ટ્ર ભારતની સંસ્કૃતિ, મૂલ્ય શ્રદ્ધાનાં આંતરભાવથી યુક્ત ઉચ્ચ અવધારણા છે અને હાલ સમગ્ર સંસાર માટે હિન્દુ રાષ્ટ્ર જ એક માત્ર આશાનું કિરણ છે.